- Hindi News
- National
- दिल्ली के व्यापारी से स्टेशन पर चेकिंग के नाम पर 60 हजार वसूले, प्रकरण दर्ज
दिल्ली के व्यापारी से स्टेशन पर चेकिंग के नाम पर 60 हजार वसूले, प्रकरण दर्ज
मालवा एक्सप्रेस में चढ़ते समय पुलिस वाला बताकर की वारदात
भास्कर संवाददाता|इंदौर
रेलवे स्टेशन पर चेकिंग के नाम पर दिल्ली के एक व्यापारी से 60 हजार रुपए वसूले गए। व्यापारी ने तीन पुलिस वालों व उनके दो साथियों पर रुपए लेने का आरोप लगाया। शिकायत पर एसपी रेल कृष्णावेनी देवास्तु ने केस दर्ज कर जांच के आदेश दिए।
जीआरपी टीआई के.एल. वरकडे ने बताया प्रतीक पिता अनिल दर्शन (32) निवासी विकासपुरी कालोनी (दिल्ली) ने शिकायत की। वह एक फुटवेयर कंपनी के लिए कलेक्शन का काम करता है। इसी सिलसिले में मंगलवार को 8 लाख रुपए लेकर आया था। प्लेटफार्म 4 पर दोपहर 12.25 बजे मालवा एक्सप्रेस में चढ़ते वक्त उसे सादी वर्दी में खुद को पुलिस वाला बताकर दो युवकों ने रोका और बैग चेक करने लगे। फिर तीन वर्दीधारी जवान भी आए और बैग में काफी रुपए देख पूछा कि इतने रुपए लेकर कहां जा रहे हो। इसके बाद धमकाकर उससे 60 हजार रुपए ले लिए।
व्यापारी ने शिकायत एसपी रेल से की। इस पर एसपी कृष्णावेनी ने अज्ञात आरोपियों के खिलाफ केस दर्ज कर सीसीटीवी कैमरे से उनकी पहचान करने के आदेश टीआई को दिए। इधर, भास्कर ने व्यापारी से चर्चा की तो उन्होंने घटना के संबंध में कोई भी जानकारी देने से इनकार किया।
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva